Per J. Gjelvold

Per J. Gjelvold (født 13. januar 1875, død 8. desember 1963 i Ørland) var gårdbruker på Geilvoll på Opphaug og ordfører i Ørland 1929–34. Han overtok gården etter faren i 1908. Han skrev seg også som Peder Johansen Gjelvold.

Han gikk på Sør-Trøndelag fylkesskole i 1892–93 mens skolen var i Ørland, og tok et bokholderkurs i 1894. Han representerte Bondepartiet; satt i kommunestyret fra 1923 og sto på stortingsvalgliste i 1936. Foruten kommunepolitikken var han med på å stifte Ørland bondelag i 1923, og satt i det første styret, og han var styremedlem i sparebanken Ørland sparekasse.

Han var far til motstandsmannen Halvdan Gjelvold som ble arrestert av Gestapo under Operasjon Oleander i mai 1944 og døde av tortur etter få dager.

Referanser 

Ordførere i Ørland
Sp-ordførere i Sør-Trøndelag